Mannhusen (Geversdörp)

Mannhusen () is en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Geversdörp mit bi un dor to Laak.

 Geografie 

Mannhusen liggt in de Masch achter’n Diek von de Oost.

De Oort is Deel von Laak. De Öörd ümto sünd Reetbraak un Dammhoff in’n Noorden, Bentwisch in’n Oosten, de Brobargerhoff in’n Süden, Oostercaadwisch in’n Süüdwesten, Freenhoff un Klint in’n Westen un Heuhoff in’n Noordwesten.

 Historie 

Dat Good Mannhusen hett fröher de Familien Bremer un von der Beck tohöört.

Dat Good is en Backsteengebüüd ut dat 18. Johrhunnert mit een Etaasch un hoog Mansarddack. De Middelrisalit hett twee Etaaschen. Buten an de Sieden sünd twee korte Flögels andüüdt.

 Verwaltungsgeschicht 

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is.

 Inwahnertall 

 Religion 

Mannhusen is evangeelsch-luthersch präägt un höört to dat Kaspel von de Andreas-Kark in Geversdörp.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

 Verkehr 

Mannhusen liggt an de Kreisstraat 25, de in’n Noordwesten över Geversdörp bi Neehuus an de Bundsstraat 73 ran geiht un in’n Süden na Öberndörp.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 33 Kilometer in’n Noordwesten von Mannhusen.

De nächste Bahnhoff is so bi söss Kilometer wied weg in’n Süüdwesten de Bahnhoff Wingst an de Nedderelbahn.

 Footnoten 

Kategorie:Oort
Kategorie:Landkreis Cuxhoben